paragraph_text: Benguelu su 1617. osnovali Portugalci oko svoje vojne utvrde. Dugo je godina bila važan centar trgovine s Kubom i Brazilom, posebice trgovine robljem. Benguela se razvijala do 1975. i početka Angolskog građanskog rata, kada je zatvorena pruga na relaciji od primorskog Lobitoa do granice s današnjim DR Kongom, o kojoj je u potpunosti ovisio gospodarski razvoj grada.